Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun erään viinialan nimityksen eritelmän muutoksen hyväksymistä koskevan hakemuksen julkaiseminen

(2019/C 251/06)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

TUOTE-ERITELMÄÄN TEHTÄVÄÄ MUUTOSTA KOSKEVA HAKEMUS

”IZSÁKI ARANY SÁRFEHÉR”

PDO-HU-A1341-AM02

Hakemuksen jättöpäivä: 15.10.2016

1. Muutokseen sovellettavat säännöt

Asetuksen (EU) N:o 1308/2013 105 artikla – Muu kuin vähäinen muutos

2. Muutoksen kuvaus ja perustelut

2.1 Kuohuviinialan tuoteluokan lisääminen

Kuvaus ja perustelut:

Muutos koskee tuote-eritelmän kohtia II, III, V, VI, VII ja VIII sekä yhtenäisen asiakirjan kohtia ”2.3 Rypäletuotteiden luokat”, ”Viinin/viinien kuvaus”, ”Viininvalmistusmenetelmät”, ”Yhteys maantieteelliseen alueeseen” ja ”Lisäedellytykset”.

Huomattava osuus Arany sárfehér -rypälelajikkeesta tehdyistä viineistä käytetään perusviininä kuohuviinin valmistuksessa. Izsák-alueen tuottajat ovat tuotekehitystoimintansa yhteydessä luoneet tekniikan, jolla Arany sárfehér -rypälelajikkeesta tehdystä viinistä voidaan valmistaa kuohuviiniä. Kyseiset tuottajat haluavat markkinoida kyseistä kuohuviiniä suojatun alkuperän kuohuviininä.

2.2 Rajatun alueen muuttaminen

Kuvaus ja perustelut:

Muutos koskee tuote-eritelmän kohtaa IV ja yhtenäisen asiakirjan kohtaa ”Rajattu maantieteellinen alue”.

Rajattu alue ulotetaan kattamaan Helvécian ja Ballószögin alueet, jotka luokitellaan viinitarharekisterissä luokkiin I ja II. Viinitarharekisteriin sisällytetään näiltä kahdelta asutusalueelta yhteensä 2 828 hehtaaria, joista 578 hehtaaria on tarkoitettu rypäleenkasvatukseen. Helvécia ja Ballószög sijaitsevat Izsákin, Ágasegyházan ja Orgoványn naapurustossa. Ne kuuluvat rajattuun alueeseen vuosisataisten rypäleenkasvatusperinteidensä ja tuotantotapojensa perusteella. Nykyisiä tuotantoalueen rajoja on mukautettu asianmukaisesti. Rajatun alueen muuttaminen ei vaikuta tuotantoalueen ja tuotteen väliseen yhteyteen, koska viinitiloilla on samat ekologiset maaperä- ja ilmasto-olot; lisäksi ne sijaitsevat toistensa naapurustossa.

Izsák SAN -nimityksen rajattuun alueeseen kuuluvat seuraavat alueet, jotka luokitellaan viinitarharekisterissä luokkiin I ja II: Ágasegyháza, Ballószög, Fülöpháza, Fülöpszállás, Helvécia, Izsák, Kunszentmiklós, Orgovány, Páhi ja Szabadszállás.

2.3 Perinteisen merkinnän käyttö

Kuvaus ja perustelut:

Muutos koskee tuote-eritelmän kohdan VIII alakohtaa 2.2 sekä yhtenäisen asiakirjan kohtaa 2.9 lisäedellytysten ja perinteisten merkintöjen osalta.

Perinteistä ilmaisua ”viini, jolla on suojattu alkuperä”, voidaan käyttää ilmaisun ”suojattu alkuperänimitys” sijaan.

2.4 Viininviljelyä koskevien säännösten siirtäminen kohtaan ”Erityiset viininvalmistusmenetelmät”

Kuvaus ja perustelut:

Siirretään tietyt osat muuttamattomina tuote-eritelmän kohdasta VIII kohtaan III.

Kyseessä on tekninen muutos, jolla korjataan alkuperäisen kuvauksen hajanaisuus ja yhdistellään asiaan liittyvät tiedot loogisesti toisiinsa samassa kohdassa.

Muutos ei vaikuta yhtenäiseen asiakirjaan.

YHTENÄINEN ASIAKIRJA

1. Tuotteen nimi

Izsáki Arany Sárfehér

2. Jäsenvaltio

Unkari

3. Maantieteellisen merkinnän tyyppi

SAN – Suojattu alkuperänimitys

4. Rypäletuotteiden luokat

1. Viini

4. Kuohuviini

5. Viinin/viinien kuvaus

Valkoviini

Väriltään vaaleanvihreä tai vaalean oljenkeltainen neutraali valkoviini. Kevyitä hedelmien (kvitteni ja villi päärynä) ja luonnonvaraisten kukkien aromeja. Tuoksu on tyypillinen tuotantoalueelle, rypälelajikkeelle ja valmistusmenetelmälle. Luonteenomainen happopitoisuus ja kohtuullinen alkoholipitoisuus. Kuiva tai puolikuiva viini sokeripitoisuudesta riippuen.

Yleiset analyyttiset ominaisuudet Kokonaisalkoholipitoisuus enintään (til-%) (*1) Todellinen alkoholipitoisuus vähintään (til-%) 9,87 Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) (*1) 18 Kokonaisrikkidioksidipitoisuus enintään (mg/litra) 200

Valkoinen kuohuviini

Vaaleanvihreä tai vaalean oljenkeltainen, kirkkaan läpikuultava kuohuviini. Tuoksu, selkeä hapokkuus ja ilmava kepeys ovat tyypillisiä asianomaiselle lajikkeelle. Maku ja aromi ovat luonteenomaisen hedelmäisiä. Raikas, hiilidioksidi on hienojakoista ja kuohu on pitkäkestoinen. Kuiva tai erittäin kuiva sokeripitoisuudesta riippuen.

Yleiset analyyttiset ominaisuudet Kokonaisalkoholipitoisuus enintään (til-%) (*2) Todellinen alkoholipitoisuus vähintään (til-%) 9,87 Vähimmäishappopitoisuus 5,0 g/l viinihappona ilmaistuna Haihtuvien happojen pitoisuus enintään (milliekvivalenttia/litra) (*2) Kokonaisrikkidioksidipitoisuus enintään (mg/litra) 235

6. Viininvalmistusmenetelmät

a. Olennaiset viininvalmistusmenetelmät

Viininvalmistusta koskevat vaatimukset

Asianomainen viininvalmistusmenetelmien rajoitus

VIINI

— rypäleet poimitaan käsin,

— rypäleet on jalostettava sadonkorjuupäivänä,

— puristaminen voidaan tehdä ainoastaan erissä,

— rypälemehu puhdistetaan,

— rypälemehun käyminen tapahtuu kontrolloidusti enintään 15 °C:ssa luonnollisissa kellariolosuhteissa tai rakennetussa kellaritilassa.

KUOHUVIINI

— pullo- tai tankkikäyminen vähintään kolmen kuukauden ajan,

— toinen tankkikäyminen vähintään kuuden kuukauden ajan,

— pullokäyminen vähintään kolmen kuukauden ajan.

KUOHUVIININ viinivalmistusmenetelmien kaikki vaiheet on suoritettava peräkkäin sovellettavassa järjestyksessä.

Viiniköynnösten leikkaustavat, istutustiheys ja rypäleiden määrä

Viiniköynnösten leikkaustavat

Sallitut leikkaustavat: Gobelet-leikkaus ja kannusleikkaus (low cordon tai high cordon).

Viiniköynnösten istutustiheys: vähintään 4 000 viiniköynnöstä hehtaaria kohden; viiniköynnösten välinen etäisyys vähintään 0,8 metriä.

Viinitarhaa perustettaessa ja viiniköynnöksiä korvattaessa lisäysaineistona saa käyttää ainoastaan juurrutettuja pistokkaita.

Viinitarhan puuttuvien ja ulkomaisten viiniköynnösten osuus saa olla yhteensä enintään 10 % viiniköynnösten lukumäärästä istuttamishetkellä.

Sadonkorjuupäivän vahvistaminen

a) Sadonkorjuun alkamispäivän vahvistaa Izsák-viiniyhteisö testisadonkorjuun tulosten perusteella. Testisadonkorjuu suoritetaan viikoittain 1. elokuuta alkaen.

b) Tuotteille, jotka on tehty rypäleistä, jotka on korjattu ennen viiniyhteisön vahvistamaa sadonkorjuun alkamispäivää, ei voida myöntää Izsák SAN -alkuperätodistusta, eikä niitä saa markkinoida Izsák SAN -merkinnällä.

c) Viiniyhteisöt julkaisevat ilmoituksen sadonkorjuun alkamispäivästä.

VIINI

Rypäleiden luonnollinen sokeripitoisuus on vähintään 16,0 MM°.

Rypäleiden mahdollinen alkoholipitoisuus on vähintään 9,87 til.-%.

KUOHUVIINI

Rypäleiden luonnollinen sokeripitoisuus on vähintään 14,0 MM°.

Rypäleiden mahdollinen alkoholipitoisuus on vähintään 8,42 til.-%.

Kaikki rypäleet poimitaan käsin.

b. Enimmäistuotokset

Viini

100 hehtolitraa hehtaaria kohden

Viini

14 300 kilogrammaa rypäleitä hehtaaria kohden

Kuohuviini

100 hehtolitraa hehtaaria kohden

Kuohuviini

14 300 kilogrammaa rypäleitä hehtaaria kohden

7. Rajattu maantieteellinen alue

Rajatun alueen kuvaus

Seuraavat alueet, jotka luokitellaan viinitarharekisterissä luokkiin I ja II: Ágasegyháza, Ballószög, Fülöpháza, Fülöpszállás, Helvécia, Izsák, Kunszentmiklós, Orgovány, Páhi ja Szabadszállás.

8. Pääasiallinen rypälelajike / pääasialliset rypälelajikkeet

arany sárfehér – huszár szőlő

9. Yhteyden/yhteyksien kuvaus

VIINI

1. Rajatun alueen kuvaus

a) Luonnolliset ja kulttuuriset tekijät:

Rajattu alue sijaitsee Tonava- ja Tisza-jokien välillä. Tuotantoalueen ympäristöominaisuuksia määrittää pääosin alueen alava tasanko. Suurin osa alueesta sijaitsee alle 120 metriä merenpinnan yläpuolella. Maasto on tasaista, ja korkeuserot ovat enintään 10–15 metriä.

Tuotantoalueen maaperä on suurimmaksi osaksi kalkkipitoista hiekkamaata (humusta ja tuulen puhaltamaa hiekkaa) ja ruohotasankoa. Kalkkipitoisia lössialueita esiintyy satunnaisesti. Hiekkamaa lämpenee tyypillisesti nopeasti, ja sen kirkkaat värit heijastavat paremmin auringonvaloa, mikä vauhdittaa rypäleiden kypsymistä. Koska maaperän kvartsipitoisuus on yli 75 %, viinikirvaa ei esiinny. Maaperän ravinne- ja mineraalipitoisuus ovat matalammat.

Tuotantoalueen ilmasto-oloja määrittää mannerilmasto: kesät ovat kuumia ja talvet kylmiä. Ilmasto-olojen, maaston tasaisuuden ja suhteellisen pienten korkeuserojen vuoksi hallan riski on mahdollinen talvisin, keväisin ja syksyisin. Keskilämpötila on noin 10–11 °C. Aurinko paistaa keskimäärin 2 000 tuntia vuodessa. Vuotuinen sademäärä on keskimäärin 450–500 mm. Sademäärä on rypäleiden kannalta suurelta osin riittävä, vaikka se jakautuukin epätasaisesti vuositasolla. Alueella on hyvä vedensaanti, ja pohjavedenpinta on lähellä maanpintaa. Kolon-tó-järvi on keskeinen tekijä pohjaveden saatavuuden määrittämisen kannalta.

b) Inhimilliset tekijät:

Rajatulle alueelle tyypillinen rypälelajike on Arany sárfehér, joka valittiin paikallisesta viinitarhasta vuonna 1873. Lajikkeen nimi on muuttunut useaan kertaan (izsáki sárfehér – 1873, izsáki – 1967, Arany sárfehér – 1999).

Leikkaustapoja on ajan mittaan mukautettu lajikkeelle sopiviksi. Näitä ovat Gobelet-leikkaus satokuorman ollessa alhainen ja kannusleikkaus (short- ja smooth-spur pruning). Jotta viiniköynnökset voidaan leikata, niiden on oltava hyvässä kunnossa. Hyvää kuntoa pidetään yllä käyttämällä orgaanista lannoitetta säännöllisesti. Kannusleikkausta (high cordon) käytetään tasangosta kohoavilla rinteillä. Rinteillä tuotantoa on rajoitettu, ja leikkauksen jälkeen köynnökset sidotaan kiinni (secured-spur pruning).

2. Viinien kuvaus:

Vaaleanvihreä tai vaalean oljenvärinen. Rypälelajikkeella on erityinen aromi, joka muistuttaa kvitteniä, villipäärynää ja lääkekasveja.

Viinin maku on täyteläinen ja selkeän hapokas. Alkoholipitoisuus on kohtuullinen. Viini on luonteeltaan neutraali.

3. Syy-yhteyden esittely ja kuvaus

Tuotantoalue sijaitsee etupäässä lähes pohjaveden pinnan tasolla, ja sillä on hiekkamaan ominaispiirteitä. Ympäristöllä on merkittävä vaikutus Ariny sárfehér -rypäleistä tehtyjen viinien ominaisuuksiin. Tuotantoalueen omintakeisuus merkitsee ennen kaikkea sitä, että viineillä on erityinen happokoostumus ja korkea happopitoisuus sekä kohtuullinen alkoholipitoisuus.

Viinien mineraalipitoisuus on keskimääräistä alhaisempi, mikä on tyypillistä hiekkamaan viineille.

Tuotantoalueen viinit määritellään pääasiassa lyhyen kypsytysajan viineiksi.

Arany sárfehér -lajike on tuotantoalueen tärkein lajike. Siihen liittyvät perinteet juontavat juurensa Izsákin alueen väestön paikallishengestä, innostuksesta ja peräänantamattomuudesta sekä suuressa määrin László Kostkan erinomaisen tuloksellisesta työstä.

Reduktiivista tekniikkaa voidaan käyttää, koska Izsákin viinintuottajayrityksissä on tehty jatkuvasti teknistä kehitystyötä.

Lajike soveltuu hyvin alueen ympäristöön; sen hedelmällisyys ja sadon laatu muodostavat paikallisväestön työllisyyden ja toimeentulon perustan.

KUOHUVIINI

1. Rajatun alueen kuvaus

a) Luonnolliset ja kulttuuriset tekijät:

Rajattu alue sijaitsee Tonava- ja Tisza-jokien välillä. Tuotantoalueen ympäristöominaisuuksia määrittää pääosin alueen alava tasanko. Suurin osa alueesta sijaitsee alle 120 metriä merenpinnan yläpuolella. Maasto on tasaista, ja korkeuserot ovat enintään 10–15 metriä. Tuotantoalueen maaperä on suurimmaksi osaksi kalkkipitoista hiekkamaata (humusta ja tuulen puhaltamaa hiekkaa) ja ruohotasankoa. Kalkkipitoisia lössialueita esiintyy satunnaisesti. Hiekkamaa lämpenee tyypillisesti nopeasti, ja sen kirkkaat värit heijastavat paremmin auringonvaloa, mikä vauhdittaa rypäleiden kypsymistä. Koska maaperän kvartsipitoisuus on yli 75 %, viinikirvaa ei esiinny. Maaperän ravinne- ja mineraalipitoisuus ovat matalammat.

Tuotantoalueen ilmasto-oloja määrittää mannerilmasto: kesät ovat kuumia ja talvet kylmiä. Ilmasto-olojen, maaston tasaisuuden ja suhteellisen pienten korkeuserojen vuoksi hallan riski on mahdollinen talvisin, keväisin ja syksyisin. Keskilämpötila on noin 10–11 °C. Aurinko paistaa keskimäärin 2 000 tuntia vuodessa. Vuotuinen sademäärä on keskimäärin 450–500 mm. Sademäärä on rypäleiden kannalta suurelta osin riittävä, vaikka se jakautuukin epätasaisesti vuositasolla. Alueella on hyvä vedensaanti, ja pohjavedenpinta on lähellä maanpintaa. Kolon-tó-järvi on keskeinen tekijä pohjaveden saatavuuden määrittämisen kannalta.

b) Inhimilliset tekijät:

Viini soveltuu ihanteellisesti kuohuviinin valmistukseen, koska se on happokoostumukseltaan erityinen, erittäin happopitoinen, neutraali ja alkoholipitoisuudeltaan kohtuullinen. Kuohuviiniä on valmistettu alueella vuodesta 1972. Alueella valmistetut kuohuviinit ovat IZSÁKI ARANY SÁRFEHÉR -kuohuviiniä, joka on tehty yksinomaan Arany sárfehér -lajikkeesta, joka on alueella kasvatettava ainutlaatuinen, erottuva rypälelajike.

2. Viinien kuvaus:

Vaaleanvihreä tai vaalean oljenkeltainen, kirkkaan läpikuultava kuohuviini. Tuoksu, selkeä hapokkuus ja ilmava kepeys ovat tyypillisiä asianomaiselle lajikkeelle. Maku ja aromi ovat luonteenomaisen hedelmäisiä. Raikas, hiilidioksidi on hienojakoista ja kuohu on pitkäkestoinen. Kuiva tai erittäin kuiva sokeripitoisuudesta riippuen.

3. Syy-yhteyden esittely ja kuvaus

Tuotantoalue sijaitsee etupäässä lähes pohjaveden pinnan tasolla, ja sillä on hiekkamaan ominaispiirteitä. Maaperällä ja ilmastolla on merkittäviä vaikutuksia Ariny sárfehér -rypäleistä tehtyjen kuohuviinien ominaisuuksiin.

Kalkkipitoinen maaperä antaa kuohuviinille hienostuneen ja selkeän hapokkaan koostumuksen.

Hiekkamaan lähes maanpinnan tasolla oleva pohjavedenpinta tekee kuohuviinistä ilmavan kepeän.

Kasvukauden lämpösumma ja aurinkotuntien myönteinen vaikutus vauhdittavat rypäleiden kypsymistä, mikä antaa kuohuviinille sen hedelmäisen luonteen.

Rypäleiden nopea käsittely reduktiivisella tekniikalla säilyttää lajikkeen tuoreet aromit ja elegantin värin.

Kuohuviinin valmistuksen aikana autolyysissä muodostunut aromi on kevyt.

10. Olennaiset lisäedellytykset

Ilmoittamista koskevat säännöt

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Perinteistä ilmaisua ”viini, jolla on suojattu alkuperä”, saa käyttää.

Etiketissä ei saa mainita asutusalueen tai sitä pienemmän maantieteellisen yksikön nimeä.

Paikallisalueiden nimiä saa mainita yhdessä suojatun alkuperänimityksen Izsáki Arany Sárfehér kanssa.

— Izsák – Gedeon

— Izsák – Szajor

— Izsák – Kisizsák

— Izsák – Páskom

— Izsák – Osztály

Paikallisalueen nimeä saa kuitenkin käyttää vain, jos viini on tuotettu paikallisalueella 100 %:sesti.

Esittelyssä on oltava esillä Izsák-viininyhteisön myöntämä sertifiointimerkki.

Linkki eritelmään

http://boraszat.kormany.hu/download/6/5b/52000/Izsaki%20Arany%20Sarfeher_v2.pdf

(1) EUVL L 347, 20.12.2013, s. 671.

(*1) Kokonaisalkoholin enimmäispitoisuus on asiaa koskevan voimassa olevan lainsäädännön mukainen.

(*2) Kokonaisalkoholin ja haihtuvien happojen enimmäispitoisuudet ovat asiaa koskevan voimassa olevan lainsäädännön mukaisia.